wannaphong/clean_thaiwikipedia huggingface dataset:
# อมันตา ลุมพินี
อมันตา ลุมพินี  คือคอนโดมีเนียมสูง 44 ชั้น ตั้งอยู่บนถนนพระรามที่ 4 เขตสาทร กรุงเทพมหานคร เป็นคอนโดมีเนียมพักอาศัย ตัวอาคารตั้งอยู่ใกล้กับสวนลุมพินี ราชกรีฑาสโมสร และสวนเบญจกิติ โดยสามารถเข้าถึงที่สถานีรถไฟใต้ดินลุมพินี คลองเตย และทางพิเศษเฉลิมมหานคร 

ดูเพิ่ม
 ตึกระฟ้า
 รายชื่ออาคารที่สูงที่สุดในประเทศไทย

 แหล่งข้อมูลอื่น 
 บริษัท นารายณ์พร็อพเพอตี้ จำกัด
# อ่อม
อ่อม เป็นอาหารอีสานประเภทหนึ่งใช้น้ำน้อย เครื่องปรุงที่เป็นเอกลักษณ์คือผักชีลาว แมงลักและต้นหอม เนื้อสัตว์ที่ใช้ได้แก่ ไก่บ้าน ปลาดุก เนื้อวัว กบ หอยขม ซึ่งจะใส่ในปริมาณที่ไม่มากนัก การปรุงจะผัดเครื่องแกงกับเนื้อสัตว์ให้สุกก่อน แล้วเติมน้ำ พอเดือดจึงใส่ผัก มีแต่อ่อมเขียดกับอ่อมปลาที่จะไม่ผัดก่อนเพราะจะทำให้เนื้อเละ อ่อมที่ใช้เนื้อสัตว์ต่างชนิดกัน จะมีเครื่องแกงและผักต่างกันด้วย เช่น
 อ่อมเนื้อวัว ไม่ใส่ปลาร้า เครื่องแกงมีตะไคร้ ข่า หอมแดง พริกสด พริกป่น นำไปต้มรวมกับเนื้อวัว ผักใส่ต้นหอม ผักชีลาว ใบแมงลัก
 อ่อมไก่ เครื่องแกงใช้ตะไคร้ พริก ผักชี หอมแดงโขลกรวมกัน ใส่น้ำปลาร้า ผักใส่เหมือนอ่อมวัว
 อ่อมหอยขม ใส่ข้าวเบือ ใบชะพลู อย่างอื่นใส่เหมือนอ่อมไก่
 อ่อมปลาดุก ในเครื่องแกงจะเพิ่มใบมะกรูดและขมิ้น บางแห่งเพิ่มแต่ใบมะกรูด ผักที่นิยมใช้คือมะเขือเปราะกับใบชะพลู ไม่ใส่ข้าวเบือ
 อ่อมเขียด นิยมใส่ผักติ้วให้รสออกเปรี้ยว
อ้างอิง
 กานต์ เหมวิหค และสุปรียา ห้องแซง. อาหารอีสาน. กรุงเทพฯ : แสงแดด, 2556.
# บะช่อ
บะช่อ หรือบ๊ะฉ่อ (เพ็งอิม: bhah4 co3)  เป็นอาหารประเภทเนื้อหมูอย่างหนึ่ง เป็นหมูสับผสมเครื่องต่าง ๆ ที่ได้รับอิทธิพลจากอาหารจีนแต้จิ๋ว บ๊ะฉ่อมาจากภาษาจีนแต้จิ๋วหมายถึงหมูที่สับจนละเอียด เป็นการนำเนื้อหมูมาหั่นให้เป็นชิ้นเล็ก แล้วสับให้ละเอียดด้วยปังตอ ปรุงรสขณะสับด้วยซีอิ๊ว น้ำปลา น้ำตาล แป้งข้าวโพด หรือรากผักชี กระเทียมโขลก สูตรดั้งเดิมของชาวแต้จิ๋วจะใส่เพียงซีอิ๊วและพริกไทยป่น  บะช่อที่สับเสร็จแล้วใช้ปรุงอาหารได้หลายอย่าง เช่น แกงจืด นำไปยัดไส้มะระหรือหมึก บางครั้งนิยมสับส่วนผสมอื่นปนไปด้วยเช่น วุ้นเส้น กุ้ง ใบตำลึง ใบสะระแหน่อดุลย์ รัตนมั่นเกษม. บะช่อ. ครัว. ปีที่ 20 ฉบับที่ 229. กรกฎาคม 2556. หน้า 118 - 119

บะช่อมีบทบาทในอาหารจีนหลายชนิดและหลายภูมิภาค ชาวจีนแต้จิ๋วนำบะช่อไปนึ่ง ทอด และต้ม โดยนิยมนึ่งกับไข่ตุ๋นหรือผักกาดดอง ชาวจีนกวางตุ้งนิยมนำบะช่อมาผัด นึ่ง และตุ๋น นำมาปรุงคู่กับปลาเค็ม ผักกาดดองเค็ม ไข่เค็ม ไข่เยี่ยวม้า  นำมานึ่งเช่นคลุกกับข้าวเหนียวดิบแล้วนึ่ง ตุ๋นรวมกับน้ำแกงที่ใส่ของเค็มหรือของแห้ง เช่น เป็ดเค็ม หอยเชลล์แห้ง ผักกาดขาวตากแห้ง ชาวจีนฮกเกี้ยนนิยมนำบะช่อมาเป็นส่วนหนึ่งของน้ำแกง เช่งแกงจืดลำไยยัดไส้หมูสับ แกงจืดหมูสับผสมหัวไชเท้า ชาวจีนแคะใช้บะช่อปรุงอาหารมาก โดยนิยมนำสิ่งอื่นสับลงในบะช่อด้วย เช่น หมึกแห้ง ข้าวหมากแดง เนื้อปลา เนื้อกุ้ง อาหารไทยที่มีบะช่อเป็นองค์ประกอบได้แก่ ม้าอ้วน ที่นำหมูบะช่อ มันหมูแข็ง และเนื้อปูมารวมกัน ปรุงรสด้วยรากผักชี กระเทียม พริกไทย น้ำปลา ใส่ถ้วยตะไล นึ่งจนสุก ใช้เป็นอาหารว่างภาสกร หลี. หมูบ๊ะฉ่อ ประโยชน์มากทั้งเครื่องปรุงหลักและชูรสชาติ. ครัว. ปีที่ 18 ฉบับที่ 206. สิงหาคม 2554. หน้า 67 – 75
# เซี่ยงไฮ้ทาวเวอร์
เซี่ยงไฮ้ทาวเวอร์ หรือ ช่างไห่ทาวเวอร์ (, , พินอิน: Shànghǎi Zhōngxīn Dàshà) คือตึกระฟ้าที่ตั้งอยู่ในย่านการเงินลู่เจียจุ่ย (Lujiazui) เขตผู่ตง (Pudong) นครเซี่ยงไฮ้ ออกแบบโดยบริษัทเจนส์เลอร์ (Gensler) เป็นอาคารที่สูงที่สุดในกลุ่มอาคารที่ติดกัน 3 หลังในเขตผู่ตง อีกสองอาคารคือ จินเม่าทาวเวอร์ และศูนย์การเงินโลกเซี่ยงไฮ้ การก่อสร้างอาคารเริ่มในเดือนพฤศจิกายน พ.ศ. 2551"Shanghai Tower Breaks Ground" . Luxist.com. 29 November 2008. Retrieved 24 July 2013. อาคารมีความสูงประมาณ 632 เมตร (2,073 ฟุต) และ 121 ชั้น ด้วยพื้นที่ใช้สอย 380,000 ตารางเมตร (4,090,000 ตารางฟุต) เปิดทำการใน พ.ศ. 2558 

จากการสร้างส่วนบนสุดของตึกเมื่อวันที่ 3 สิงหาคม พ.ศ. 2556 และสร้างเสร็จในวันที่ 6 กันยายน พ.ศ. 2558 เซี่ยงไฮ้ทาวเวอร์ในปัจจุบันเป็นตึกที่สูงที่สุดในประเทศจีน และสูงที่สุดอันดับ 3 ของโลก รองจากตึกเมอร์เดกา 118 ในกัวลาลัมเปอร์ มาเลเซีย และ บุรจญ์เคาะลีฟะฮ์ ในดูไบ สหรัฐอาหรับเอมิเรตส์ นอกจากนี้ยังมีปล่องลิฟต์ยาวที่สุดในโลก

การจัดสรรพื้นที่
นี่คือการจัดสรรพื้นที่ในอาคารซี่ยงไฮ้ทาวเวอร์
 ชั้น การใช้งาน 128 ห้องเครื่องยนต์ 124–127 อุปกรณ์สื่อสาร 121–123 ชั้นชมทัศนียภาพ 111–120 อาคารสำนักงานระดับสูง 84–110 โรงแรมเซี่ยงไฮ้ ทาวเวอร์ เจ-โฮเต็ล 81–83 ห้องเครื่องยนต์ 61–80 อาคารสำนักงาน 60 สกายล็อบบี 58–59 ห้องเครื่องยนต์ 35–57 อาคารสำนักงาน 34 สกายล็อบบี 31–33 ห้องเครื่องยนต์ 8–30 อาคารสำนักงาน 6–7 ห้องเครื่องยนต์ บี 2–5 พื้นที่ค้าปลีก บี 5–บี 3 ลานจอดรถ
ดูเพิ่ม
 ตึกระฟ้า
 รายชื่อตึกที่สูงที่สุดในโลก
 รายชื่อตึกที่สูงที่สุดในเซี่ยงไฮ้
 รายชื่อตึกที่สูงที่สุดในประเทศจีน
 รายชื่อเมืองที่มีตึกระฟ้ามากที่สุดในโลก
# โกลเมอรูลัส (ไต)
โกลเมอรูลัส  เป็นกระจุกหลอดเลือดฝอย ทำหน้าที่กรองเลือดขั้นแรก อยู่ที่จุดเริ่มต้นของหน่วยไต (nephron) ซึ่งเป็นโครงสร้างรูปท่อที่มีหน้าที่กรองเลือดแล้วสร้างเป็นปัสสาวะในไต โกลเมอรูลัสมีโบว์แมนแคปซูล (Bowman's capsule) ล้อมอยู่ น้ำเลือดกรองผ่านหลอดเลือดฝอยของโกลเมอรูลัสเข้าสู่โบว์แมนแคปซูล แล้วโบว์แมนแคปซูลไล่ของเหลวที่ผ่านการกรองเข้าสู่หลอดไตฝอย (renal tubule) ซึ่งยังเป็นส่วนหนึ่งของหน่วยไต

โกลเมอรูลัสรับเลือดมาเลี้ยงจากหลอดเลือดแดงจิ๋วนำเข้า (afferent arteriole) ซึ่งเป็นการไหลเวียนเลือดไต โกลเมอรูลัสเทเลือดเข้าสู่หลอดเลือดแดงจิ๋วนำออก (efferent arteriole) ไม่ใช่หลอดเลือดดำเล็ก ซึ่งต่างจากแคปิลารีเบด (capillary bed) อื่นส่วนใหญ่ ความต้านทานของหลอดเลือดแดงจิ๋วเหล่านี้ส่งผลให้มีความดันภายในโกลเมอรูลัสสูง ซึ่งช่วยส่งเสริมกระบวนการอัลตราฟิลเตรชัน (ultrafiltration) ซึ่งของเหลวและสารที่ละลายได้ในเลือดถูกไล่ออกนอกหลอดเลือดฝอยเข้าสู่โบว์แมนแคปซูล

โกลเมอรูลัสและโบว์แมนแคปซูลที่ล้อมรอบรวมกันเป็นเม็ดไต (renal corpuscle) ซึ่งเป็นหน่วยกรองพื้นฐานของไต อัตราที่เลือดถูกกรองผ่านโกลเมอรูลัสทั้งหมด และเป็นการวัดการทำงานของไตโดยรวม คือ อัตราการกรองของโกลเมอรูลัส (GFR)
# บาดาลใจ
บาดาลใจ เป็นบทประพันธ์ของ กฤษณา อโศกสิน โดยถูกนำมาสร้างครั้งแรกในรูปแบบละครโทรทัศน์ ในปี พ.ศ. 2525 นำแสดงโดย นาท ภูวนัย และ ปวีณา ปิจเปี่ยมกิจ ออกอากาศทางสถานีวิทยุโทรทัศน์กองทัพบกช่อง 5 ต่อมาได้ถูกสร้างครั้งที่สองในปี พ.ศ. 2536 นำแสดงโดย ยุรนันท์ ภมรมนตรี และ ปัทมวรรณ เค้ามูลคดี และได้ถูกนำมาสร้างอีกครั้งในปี พ.ศ. 2551 นำแสดงโดย อธิชาติ ชุมนานนท์ และ ราศรี บาเล็นซิเอก้า ออกอากาศทางสถานีวิทยุโทรทัศน์ไทยทีวีสีช่อง 3 ละครที่มีการทำใหม่ ช่บ ใบไม้

 รายชื่อนักแสดง 
 ละครโทรทัศน์  พ.ศ. 2525  พ.ศ. 2536  พ.ศ. 2551 สถานีออกอากาศ ช่อง 5  ช่อง 3   ช่อง 3 ผู้สร้าง  รัชฟิล์มทีวี -  แอค-อาร์ต เจเนเรชั่น บทโทรทัศน์ - ภาวิสา ภาวิไล  ฐา-นวดี สถิตยุทธการ ผู้กำกับการแสดง  จิตติน ดิษยนิยม  อดุลย์ ดุลยรัตน์  ผอูน จันทรศิริ สักการ ธนศักดิ์ (ต้อ)  นาท ภูวนัย ยุรนันท์ ภมรมนตรี  อธิชาติ ชุมนานนท์ ปุริมาน (เพิ้ง)  ปวีณา ปิจเปี่ยมกิจ ปัทมวรรณ นิยม  ราศรี บาเล็นซิเอก้า รังสิตา จารุกูล (อ้อม)  รสริน จันทรา  เบญจลักษณ์ ธีรสุภะเสฏฐ์  ชาลิสา บุญครองทรัพย์ อาฬวี ธนศักดิ์ (ตู้)  วนาลี เตมีรักษ์  รัญญา ศิยานนท์  มนัสนันท์ พันเลิศวงศ์สกุล แพะ  -  ปราบ ยุทธพิชัย  ลีโอ พุฒ ดำรง ธนศักดิ์  -  กำธร สุวรรณปิยะศิริ  สุเชาว์ พงษ์วิไล ชุลี ธนศักดิ์  มนัส บุณยเกียรติ  เรณู ภมรมนตรี  ดวงตา ตุงคะมณี ปริม  จารุวรรณ ปัญโญภาส  นันทวัน เมฆใหญ่  ทัศน์วรรณ เสนีย์วงศ์ ณ อยุธยา วรมิตร (มิตร)  อภิชาติ หาลำเจียก  รอน บรรจงสร้าง  ตรีพล พรมสุวรรณ เพิ่ม  -  พุฒิพงศ์ พรหมสาขา ณ สกลนคร  บอล เชิญยิ้ม นิตยา (นิต)  -  -  ณัฏฐณิชา ฝั้นแก้ว

เพลงประกอบละคร
 พ.ศ. 2536 
 เพลง บาดาลใจ ขับร้องโดย ยุรนันท์ ภมรมนตรี , ปัทมวรรณ เค้ามูลคดี

 พ.ศ. 2551 
 เพลง โอ้ใจเอ๋ย ขับร้องโดย พิจิกา จิตตะปุตตะ หรือ (ลูกหว้า ดูบาดู)
 เพลง เหงา ขับร้องโดย อรรถพล ประกอบของ
# พระสิขีพุทธเจ้า
พระสิขีพุทธเจ้า เป็นพระพุทธเจ้าที่ตรัสรู้เมื่อ 31 กัปที่แล้วมธุรัตถวิลาสินี, สิขีพุทธวงศ์, อรรถกถา ขุททกนิกาย พุทธวงศ์ นับเป็นพระองค์ที่ 20 ในพุทธวงศ์ของพระโคตมพุทธเจ้าพุทธวงศ์, พระไตรปิฎก เล่มที่ ๓๓  พระสุตตันตปิฎก เล่มที่ ๒๕ ขุททกนิกาย อปทาน ภาค ๒ -พุทธวังสะ-จริยาปิฎก

 พระประวัติ 
คัมภีร์มธุรัตถวิลาสินีระบุว่า หลังจากที่พระสิขีโพธิสัตว์จุติจากการเป็นท้าวสันดุสิตแล้ว ได้ทรงปฏิสนธิในครรภ์ของพระนางปภาวดี พระอัครมเหสีในพระเจ้าอรุณแห่งกรุงอรุณวดี ได้รับพระนามว่าเจ้าชายสิขี เมื่อเจริญพระชนม์ขึ้นได้เสกสมรสกับพระนางสัพพกามา มีพระโอรสด้วยกันพระองค์หนึ่งชื่อเจ้าชายอตุละ 

เมื่อพระชนมายุได้ 7,000 พรรษา ได้ทอดพระเนตรเห็นเทวทูต 4 จึงตัดสินพระทัยทรงช้างต้นออกผนวช ข้าราขบริพาร 137,000 คน ตามเสด็จออกบวชด้วย บำเพ็ญอยู่ 8 เดือนจึงตรัสรู้ แล้วออกประกาศพระศาสนา ทรงตั้งพระอภิภูและพระสัมภวะเป็นพระอัครสาวก พระเขมังกรเป็นพระพุทธอุปัฏฐาก พระสขิลาและพระปทุมาเป็นคู่พระอัครสาวิกา

พระสิขีพุทธเจ้า เสด็จดับขันธปรินิพพานที่วัดอัสสารามวิหาร กรุงสีลวตี สิริพระชนมายุได้ 70,000 พรรษา
# คิงดอม เซ็นเตอร์
คิงดอม เซ็นเตอร์ (,) คือตึกระฟ้าสูง 41 ชั้นในกรุงรียาด ประเทศซาอุดีอาระเบีย ตอนที่สร้างเสร็จใน ค.ศ. 2002 อาคารนี้กลายเป็นตึกที่สูงที่สุดของประเทศซาอุดีอาระเบีย โดยแซงหอฟัยเศาะลียะฮ์ที่มีความสูง  ตึกนี้ยังเป็นตึกที่สูงที่สุดอันดับ 5 ของประเทศตาม และเป็นตึกที่สูงที่สุดอันดับ 3 ของโลกที่มีช่องว่างระหว่างอาคาร รองจากศูนย์การเงินโลกเซี่ยงไฮ้ ประเทศจีน และทุนเท็กซ์สกายทาวเวอร์ ไต้หวัน

ตึกนี้ได้รับการพัฒนาโดยเจ้าชายอัลวะลีด บิน เฏาะลาล และออกแบบโดยทีมของ Ellerbe Becket และ Omrania ที่คัดเลือกผลงานที่ผ่านการแข่งขันออกแบบ มีพื้นที่ 100,000 ตารางเมตรและมีศูนย์การค้าอัลมัมละกะฮ์ที่มีความจุ 57,000 ตารางเมตร, สำนักงาน, โรงแรมโฟร์ซีซันส์ รียาด, และอพาร์ทเม้นต์หรูหรา ที่ชั้นบนสุดมีสะพานลอยฟ้า (skybridge) ที่มีความยาว 65 เมตร ตัวอาคารด้านบนมีลักษณะเด่นที่ช่องว่างของอาคารเป็นเส้นโค้งวงกลมกลับหัวที่ค้ำยันสะพานลอยฟ้า

ดูเพิ่ม
 ตึกระฟ้า
 รายชื่อตึกที่สูงที่สุดในโลก
# เจี่ย จิ้งเหวิน
เจี่ย จิ้งเหวิน หรือ อลิซซา เจีย (ชื่อภาษาอังกฤษ: Alyssa Chia, Chia Ching Wen, Jia Jing Wen) เป็นนักแสดงที่มีชื่อเสียงจากเรื่อง ดาบมังกรหยก ในบทเตี๋ยเมี่ยง และบทบูเช็คเทียน ในบูเช็คเทียน เธอได้ชื่อว่าเป็นราชินีวงการบันเทิงไต้หวัน เกิดเมื่อวันที่ 7 ตุลาคม พ.ศ. 2517 

 ผลงานด้านการแสดง 

 ภาพยนตร์ 
 [1998] True Feelings Crazy Love

 ละคร 
 [2012] Sui Tang Ying Xiong แสดงเป็น Jia Lin Yun
 [2012] Tai Ping Gong Zhu Mi Shi (Hunan TV)
 [2010] Entangling Love in Shanghai (侬本多情)
 [2010] Infernal Lover แสดงเป็น ลูกสาวของ Yuan Shi Kai (SETV, นักแสดงรับเชิญ)
 [2007] Bei Shang Shi Chang Shou Ge แสดงเป็น Guan Liang Pei
 [2005] The 100th Bride แสดงเป็น Yi Fan
 [2004] Turn Left, Turn Right / A Chance of Sunshine
 [2004] Qin Wang Li Shi Min แสดงเป็น Yan Zhi
 [2004] Miracle Healer แสดงเป็น Ti Ying
 [2003] You Jian Ju Hua Xiang แสดงเป็น Qian Qian (GTV)
 [2003] บูเช็คเทียน จอมนางแดนมังกร (Lady Wu - The First Empress) แสดงเป็น Wu Mei Niang
 [2003] Shuang Long Hui แสดงเป็น Qing Ting
 [2002] ดาบมังกรหยก ตอน เตียบ่อกี้ กระบี่อิงฟ้า และดาบฆ่ามังกร (The Heavenly Sword and Dragon Sabre / Yi Tian Tu Long Ji) แสดงเป็น Zhao Min
 [2002] Da Han Tian Zi แสดงเป็น Nian Nu Jiao
 [2001] Super School แสดงเป็น Xu Kai Di
 [2000] Fei Long Zai Tian
 [1999] Legend of Dagger Li
 [1999] The New Liang San Bo and Zhu Ying Tai 新梁山伯與祝英台
 [1999] ฤทธิ์แค้นดาบกงจักร (Swordsman III)
 [1998] The Legend of a Chinese Hero / Zhong Hua Er Nu
 First Love (นักแสดงรับเชิญ)
 [1994] Romance of Three Kingdoms (นักแสดงรับเชิญ)
ฯลฯ

 ชีวิตส่วนตัว 
เคยสมรสกับซุนจื้อห่าว แต่เลิกรากันในปี 2010 เพราะว่าฝ่ายชายไม่ยอมเปลี่ยนพฤติกรรมตัวเอง และยังมีคดีลักพาลูกสาวของเธอไปอีก
# พระเวสสภูพุทธเจ้า
พระเวสสภูพุทธเจ้า เป็นพระพุทธเจ้าที่ตรัสรู้เมื่อ 31 กัปที่แล้วมธุรัตถวิลาสินี, เวสสภูพุทธวงศ์, อรรถกถา ขุททกนิกาย พุทธวงศ์ นับเป็นพระองค์ที่ 21 ในพุทธวงศ์ของพระโคตมพุทธเจ้าพุทธวงศ์, พระไตรปิฎก เล่มที่ ๓๓  พระสุตตันตปิฎก เล่มที่ ๒๕ ขุททกนิกาย อปทาน ภาค ๒ -พุทธวังสะ-จริยาปิฎก

 พระประวัติ 
คัมภีร์มธุรัตถวิลาสินีระบุว่า หลังจากที่พระเวสสภูโพธิสัตว์จุติจากการเป็นท้าวสันดุสิตแล้ว ได้ทรงปฏิสนธิในครรภ์ของพระนางยสวดี พระอัครมเหสีในพระเจ้าสุปปตีตะแห่งกรุงอโนมะ ได้รับพระนามว่าเจ้าชายเวสสภู เมื่อเจริญพระชนม์ขึ้นได้เสกสมรสกับพระนางสุจิตตา มีพระโอรสด้วยกันพระองค์หนึ่งชื่อเจ้าชายสุปปพุทธะ 

เมื่อพระชนมายุได้ 6,000 พรรษา ได้ทอดพระเนตรเห็นเทวทูต 4 จึงตัดสินพระทัยทรงพระวอทองออกผนวช พร้อมด้วยข้าราขบริพาร 70,000 คน ตามเสด็จออกบวชด้วย บำเพ็ญอยู่ 6 เดือนจึงตรัสรู้ แล้วออกประกาศพระศาสนา ทรงตั้งพระโสณะและพระอุตตระเป็นพระอัครสาวก พระอุปสันตะเป็นพระพุทธอุปัฏฐาก พระรามาและพระสมาลาเป็นคู่พระอัครสาวิกา

พระเวสสภูพุทธเจ้า เสด็จดับขันธปรินิพพานที่เขมมิคทายวัน กรุงอุสภวดี สิริพระชนมายุได้ 60,000 พรรษา
# เคียงนัมฮานอยแลนด์มาร์กทาวเวอร์
เคียงนัมฮานอยแลนด์มาร์กทาวเวอร์ (คือตึกระฟ้าแห่งหนึ่งบนถนน Pham Hung เขต  Từ Liêm  ฮานอย ประเทศเวียดนาม อาคารถูกจองสำหรับบริษัทขนาดใหญ่หลายแห่ง เพื่อที่จะก่อตั้งสำนักงานใหญ่ ได้แก่ บริษัทเคพีเอ็มจี, สแตนดาร์ดชาร์เตอร์ด, ไพรซ์วอเทอร์เฮาส์คูเปอส์, แอลจี อีเลคทรอนิคส์, และอื่นๆ ตัวอาคารประกอบด้วยอาคารสำนักงาน 72 ชั้น 1 หลัง ด้วยความสูง 350 เมตร และอาคารที่พักอาศัย 48 ชั้น 2 หลัง 

อาคารตั้งอยู่บนพื้นที่ 46,054 ตารางเมตร และมีพื้นที่ในแต่ละชั้นทั้งหมด 609,673 ตารางเมตร ซึ่งเป็นอาคารเดี่ยวที่มีพื้นที่ต่อชั้นใหญ่ที่สุดเป็นอันดับที่ 5 ของโลก นักลงทุน ผู้บริหาร และผู้ดำเนินการอาคารแห่งนี้คือ บริษัทที่มีฐานอยู่ในเกาหลีใต้นามว่า "เคียงนัม เอ็นเตอร์ไพรส์ จำกัด" งบลงทุนสำหรับอาคารนี้อยู่ที่ประมาณ 1.05 พันล้านดอลล่าร์สหรัฐ ซึ่งเป็นตึกที่สูงที่สุดอันดับที่ 37 ของโลก และสูงที่สุดในคาบสมุทรอินโดจีน ตึกที่สูงอันดับ 2 ของเวียดนามคือ ไบเทกซ์โกไฟแนนเชียลทาวเวอร์ ในนครโฮจิมินห์Keangnam to Build Vietnams Tallest Tower koreatimes.co.kr

ดูเพิ่ม
 ตึกระฟ้า
 รายชื่อตึกที่สูงที่สุดในโลก
# ฝากไว้..ในกายเธอ
ฝากไว้..ในกายเธอ  เป็นภาพยนตร์ไทยแนวดราม่าสยองขวัญเหนือธรรมชาติ ที่ออกฉายในปี พ.ศ. 2557 กำกับโดย โสภณ ศักดาพิศิษฏ์ นำแสดงโดย จุฑาวุฒิ ภัทรกำพล ธนภพ ลีรัตนขจร และ สุภัสสรา ธนชาต โดยมีกำหนดเข้าฉายในระบบเสียงรอบทิศทาง ดอลบี แอทมอส (Dolby Atmos) ซึ่งนับว่าเป็นภาพยนตร์ไทยเรื่องที่ 2 ที่มีการจัดทำเสียงในระบบนี้ และเป็นภาพยนตร์เรื่องแรกของ จีทีเอช ที่มีการจัดทำเสียงในระบบนี้ ภาพยนตร์ทำรายได้ 66.9 ล้านบาท20 อันดับหนังไทยทำเงินประจำปี 2557

เรื่องย่อ

เพิร์ท (จุฑาวุฒิ ภัทรกำพล)และแทน (ธนภพ ลีรัตนขจร)ต่างก็เป็นทั้งเพื่อนรักและศัตรูคนสำคัญกั­นมาโดยตลอด ทั้งคู่เป็นนักกีฬาว่ายน้ำของจังหวัดที่พย­ายามแข่งกันเพื่อแย่งชิงโควต้าเข้ามหาวิทย­าลัย แต่แม้ว่าเพิร์ทจะพยายามฝึกฝนตัวเองมากแค่­ไหน เขาก็ไม่สามารถเอาชนะพรสวรรค์ของแทนได้ หนำซ้ำเพิร์ทยังแอบไปตกหลุมรักไอซ์ (สุภัสสรา ธนชาต)แฟนสาวของแทนซึ่งเธอก็มีใจให้เขาเช่นกัน

แต่แล้วไอซ์กลับฆ่าตัวตายอย่างปริศนาภายใน­สระว่ายน้ำซึ่งเป็นที่ซ้อมของนักกีฬาจังหว­ัด แทนเสียใจมากจนหายหน้าไปจากการฝึกซ้อม เพิร์ทจึงกลับมาเป็นตัวเต็งในการคว้าโควต้­าเข้ามหาวิทยาลัย ทว่าตลอดเวลาที่เพิร์ทซ้อมว่ายน้ำคนเดียวก­ลางดึก นับวันเขายิ่งกลับรู้สึกราวกับมีใครมาว่าย­อยู่ด้วยข้างๆหรือแม้แต่สายตาที่คอยจ้องมอ­งเขาในเงามืด แม้ว่าทั้งสระจะมีเพียงเขาคนเดียวก็ตาม

กระทั่งวันหนึ่งแทนกลับมาที่สระ แล้วเล่าให้เพิร์ทฟังถึงสาเหตุที่ไอซ์ฆ่าต­ัวตายว่าเป็นเพราะเธอท้อง แทนบอกเพิร์ทว่าเขาจะแก้แค้นให้ไอซ์ เขาจะต้องรู้ตัวคนที่ทำให้ไอซ์ฆ่าตัวตายให­้ได้ไม่ว่าด้วยวิธีใดก็ตาม

เพิร์ทจะทำอย่างไรกับสิ่งที่เขาต้องเผชิญ ความผิดที่เขาได้ฝากไว้กับทั้งแทนและไอซ์ก­ำลังจะถูกเปิดเผยออกมาอย่างช้าๆและทรมาน

นักแสดง
 จุฑาวุฒิ ภัทรกำพล รับบท พัฒนะ (เพิร์ท)
 ธนภพ ลีรัตนขจร รับบท แทนไท (แทน)
 สุภัสสรา ธนชาต รับบท อินทิรา (ไอซ์)
 วิโอเลต วอเทียร์ รับบท มิ้นท์
 นุสบา ปุณณกันต์ รับบท อ้อ (แม่ของเพิร์ท)
 ศุภกิจ ตังทัตสวัสดิ์ รับบท โค้ชเสรี
 สุปรีย์ฎา คำนวณศิลป์ รับบท อร (แม่ของไอซ์)

 เพลงประกอบภาพยนตร์
 "ฝากไว้" – วิโอเลต วอเทียร์ (ต้นฉบับของ ธงไชย แมคอินไตย์)
 "ฝากไว้" – ธงไชย แมคอินไตย์  (ท้ายเรื่อง)
# สกุลหวายกุ้งน้ำพราย
สกุลหวายกุ้งน้ำพราย หรือPlectocomiopsis เป็นสกุลของพืชในวงศ์ปาล์มที่แยกต้นตัวผู้และต้นตัวเมีย พบในไทย มาเลเซีย เกาะบอร์เนียวและเกาะสุมาตรา  จัดเป็นหวายชนิดปีนป่าย ใกล้เคียงกับหวายในสกุล Myrialepis Uhl, Natalie W. and Dransfield, John (1987) Genera Palmarum - A classification of palms based on the work of Harold E. Moore. Lawrence, Kansas: Allen Press. ISBN 0-935868-30-5 / ISBN 978-0-935868-30-2 ชื่อของสกุลนี้มาจากภาษากรีก หมายถึงคล้ายกับ Plectocomia" ซึ่งเป็นอีกสกุลหนึ่งที่มีความคล้ายคลึงกันRiffle, Robert L. and Craft, Paul (2003) An Encyclopedia of Cultivated Palms. Portland: Timber Press. ISBN 0-88192-558-6 / ISBN 978-0-88192-558-6
อ้างอิง
 

แหล่งข้อมูลอื่น
Plectocomiopsis on NPGS/GRIN 
GBIF portal
Fairchild Guide to Palms: Plectocomiopsis 
Naturekind.org images 
 

<br\>
# เฉิน เฉียวเอิน
เฉิน เฉียวเอิน หรือ โจ เฉิน  เป็นนักร้องและนักแสดงที่มีชื่อเสียงจากเรื่อง Price  turn to the Flog ที่แสดงคู่กับหมิงเต้า ชะตารักกำหนดเลิฟ ในบทสาวโพสต์อิท และบทตงฟางปุ๊ป้าย ในกระบี่เย้ยยุทธจักร เกิดเมื่อวันที่ 4 เมษายน พ.ศ. 2522 

 ผลงานเพลง 

 เพลงประกอบละคร
 Ying Ye San Jia Yi OST, Ying Ye San Jia Yi (2006)
 The Magicians of Love OST, The Magicians of Love (2006)
 Prince turns to Frog OST, Prince turns to Frog (2005)
ฯลฯ

ผลงานด้านการแสดง

ภาพยนตร์
 Year  ชื่อภาพยนตร์ภาษาอังกฤษ  ชื่อภาพยนตร์ภาษาจีน  รับบท  หมายเหตุ 2011  The Allure of Tears 傾城之淚  Zhang Cai 2012  Happiness Me Too 幸福迷途 Song Qi  2014  The Monkey King 大鬧天宮  Princess Iron Fan   The Suspicious  最佳嫌疑人  Angel  Breaking the Waves 激浪青春  Ruan Xiaoyue   The Continent 後會無期 Zhou Mo 2015  The Queens 我是女王 Candy   Youth Never Returns 既然青春留不住 Zhou Hui  Our Times 我的少女时代 Lin Truly (adult) Special appearance Return of the Cuckoo 十月初五的月光  Qi Qi   Forever Love 北京時間  Xue Yalan   2017  Into the Rainbow  奇迹：追逐彩虹  Lian  2018  Big Brother  大師兄Liang Yingxin 

ละครโทรทัศน์
 ปี  ชื่อละครภาษาอังกฤษ  ชื่อละครภาษาจีน  รับบท   ออกอากาศช่อง  หมายเหตุ 2001  Lavender 薰衣草  Xiao Wei  SETTV 2002  My MVP Valentine MVP 情人  Fang Yixue / Barbie  SETTV  2003  100% Senorita 千金百分百  Liang Xiaofeng / Zhuang Feiyang  SETTV  Lao Nen Da Si 老嫩大细  Liu Jinxing  2004   In Love with a Rich Girl 愛上千金美眉 Ai Bi (Albee)  TTV  Red Woman is Flower 红色女人花 Luo Qiaoyun  FTV, ONTV 2005  The Doctor  大熊医师家  Xu Xiaoen   TTV, SETTV, CTS  CameoSugo  Mei Li  GMA Network  Cameo The Prince Who Turns into a Frog 王子變青蛙 Ye Tianyu  TTV, SETTV  2006  A Game About Love  剪刀·石頭·布  Ye Duoli  CTS  2007  Ying Ye 3 Jia 1 櫻野3加1  Xia Tian  TTV, SETTV 2008  Fated to Love You 命中注定我愛你  Chen Xinyi  TTV, SETTV  Woody Sambo 无敌珊宝妹  Chen Xinyi  TTV  Cameo2009  Easy Fortune Happy Life 福氣又安康 Xie Fuan  TTV, SETTV  Let's Dance 守著陽光守著你  Ding Xiaohan  TTV, SETTV 2010  Zhi Xuan Ye Guang Ming 知县叶光明  Piao Piao  CCTV  Cameo The Girl in Blue 佳期如夢  You Jiaqi  Hunan TV  2011  Youthful and Vibrant Zhu Nine Sister 春光燦爛豬九妹  Zhu Jiumei  Anhui TV 2012  The Queen of SOP 勝女的代價 Lin Xiaojie  Hunan TV  Beauties of the Emperor 美人心计前传 Lu Yue / Empress Lu Zhi  Zhejiang TV, Shenzhen TV, Shanxi TV 2013  Swordsman 笑傲江湖 Dongfang Bubai  Hunan TV 2015  Cruel Romance 錦繡緣華麗冒險  Rong Jinxiu  Hunan TV  Destined to Love You 偏偏喜欢你  Qian Baobao   Hunan TV 2016  Plastic Surgery Season 整容季 Wang Wenwen (Before)    Youku, Tudou  Cameo Marry a Husband  嫁个老公过日子  Chen Jiayu    CCTV-8  Stay with Me 放弃我抓紧我} Li Weiwei  Hunan TV  also producer  Candle in the Tomb 鬼吹灯之精绝古城 Shirley Yang    Tencent 2017  Love Actually  人间至味是清欢   An Qinghuan    Hunan TV  The Legendary Tycoon  传奇大亨 Rose Zhejiang TV  Special appearanceTBA  Queen Dugu 独孤皇后  Dugu Qieluo   Hunan TV   New Horizon  壯志高飛  Wu Di Tencent
# สกุลสาคู
สกุลสาคู หรือ Metroxylon เป็นสกุลของปาล์มที่ดอกแยกเพศแต่ไม่แยกต้น มีสมาชิก 7 สปีชีส์ เป็นพืชพื้นเมืองในซามัวตะวันตก นิวกินี หมู่เกาะโซโลมอน หมู่เกาะโมลุกกะ และฟิจิ มีการนำมาปลูกในไทยและมาเลเซีย  ชื่อสกลุมาจากภาษากรีกสองคำคือmetra - "ครรภ์" หรือแก่น และ xylon - "ไม้" ซึ่งหมายถึงมีแก่นหรือพิธขนาดใหญ่

ประกอบด้วยสปีชีส์ต่อไปนี้ WCSP, World Checklist of Arecaceae: Metroxylon 
Metroxylon amicarum (H.Wendl.) Hook.f.
Metroxylon paulcoxii McClatchey
Metroxylon sagu Rottb. –ปาล์มสาคู
Metroxylon salomonense (Warb.) Becc. – ปาล์มซาโลมอน
Metroxylon upoluense Becc.
Metroxylon vitiense (H.Wendl.) Hook.f. – ปาล์มสาคูฟิจิ
Metroxylon warburgii (Heimerl) Becc.
# สวย เริ่ด เชิด โสด
สวย เริ่ด เชิด โสด เป็นบทประพันธ์ของ โสภี พรรณราย ถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3

 นักแสดงนำ 
 นักแสดง   ตัวละคร  รัฐภูมิ โตคงทรัพย์  ธนพ เจนี่ เทียนโพธิ์สุวรรณ  ขวัญอุมา (ขวัญ) พศุตม์ บานแย้ม  วีรเทพ ซาร่า เล็กจ์  พิมพ์มณี (พิมพ์) โฆษวิส ปิยะสกุลแก้ว  วรวิทย์ โชติกา วงศ์วิลาศ  ยลดา ศุกล พงศทัต  อมร มณีรัตน์ คำอ้วน  โสภา (นุ่น) เนาวรัตน์ ยุกตะนันทน์  พรรณี รัชนี ศิระเลิศ  พรพรรณ โชติรส แก้วพินิจ  จันทรา สุมนต์รัตน์ วัฒนาเศลารัตต์  วิลาวัลย์ นิเธศน์ ธำรงค์  align="center"   กิ่ง ธงธง มกจ๊ก  ต้อยติ่ง บริบูรณ์ จันทร์เรือง  คณิต บรมวุฒิ หิรัญยัษฐิติ  ภิรมย์

 เพลงประกอบละคร 
 เพลง สวย เริ่ด เชิด...ยอม (เพลงเปิด) - ขับร้องโดย พริม พริมา พันธุ์เจริญ
 เพลง ตรงนี้...ที่หัวใจ (Loveless Romeo) (เพลงปิด) - ขับร้องโดย รัฐภูมิ โตคงทรัพย์
# เลื่อมพรายลายรัก
เลื่อมพรายลายรัก เป็นบทประพันธ์ของ ดวงตะวัน โดยถูกนำมาสร้างเป็นละครโทรทัศน์ครั้งแรกทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท บรอดคาซท์ ไทย เทเลวิชั่น จำกัด บทโทรทัศน์ Sanctuary กำกับการแสดงโดย ชนินทร ประเสริฐประศาสน์ นำแสดงโดย วิทยา วสุไกรไพศาล, ศรีริต้า เจนเซ่น, ชไมพร จตุรภุช, ดารัณ บุญยศักดิ์, ศรัณยู ประชากริช, พริมรตา เดชอุดม, ดิลก ทองวัฒนา, วรวุฒิ นิยมทรัพย์ และนักแสดงมากฝีมืออีกมากมาย

 นักแสดงนำ 
 นักแสดง   ตัวละคร  วิทยา วสุไกรไพศาล  แสนยากร รังสฤษฎ์ (แสน) ศรีริต้า เจนเซ่น  ญาณิน จักราวุธ (นิกกี้) ชไมพร จตุรภุช  นิมมาน จักราวุธ ดารัณ บุญยศักดิ์  ฆรณี รังสฤษฎ์ (ณี) ศรัณยู ประชากริช  เริงฤทธา รังสฤษฎ์ (ฤทธิ์)  พริมรตา เดชอุดม  รังสิมา ฤชากร (มาร์) ดิลก ทองวัฒนา  กัมปนาท รังสฤษฎ์ วรวุฒิ นิยมทรัพย์  บันลือ รังสฤษฎ์  เจนสุดา ปานโต  แป้งร่ำ ปิติศักดิ์ เยาวนานนท์  เรวัต จักราวุธ พศิน เรืองวุฒิ  ทม สุเมธ องอาจ  เนืองนิตย์ จักราวุธ ภูดิท สุริยวงศ์  โดม กานต์ อรุณเรืองสวัสดิ์  ตอย ลิลลี่ แม็คกร๊าธ  เดียร์ อณูวรรณ ปรีญานนท์  กอบัว ชาตรี ชมพู  ลุงเอก ปาริชาติ รักมาก  ป้าอุษา

 เพลงประกอบละคร 
 เพลง เส้นขนานที่รักกัน (เพลงเปิด) - ขับร้องโดย แหนม รณเดช วงศาโรจน์
 เพลง แค่มีเธอข้างกาย (เพลงปิด) - ขับร้องโดย แอร์ กนิษฐิกา รัตนาวงศ์ไชยา
 เพลง รักเธอทั้งหมดของหัวใจ - ขับร้องโดย จ๊ะจ๋า พริมรตา เดชอุดม
# หวายขี้เป็ด
หวายขี้เป็ด  เป็นหวายกอขนาดปานกลาง เกล็ดบนเปลือกผลมีเรซินสีแดง ชาวซีไมในคาบสมุทรมลายู สกัดเรซินจากผลไปใช้เป็นสมุนไพร ในซาราวักนำผลไปรับประทาน พบในบอร์เนียว สุมาตรา คาบสมุทรมลายู และตอนใต้ของไทย
# หวายจาก
หวายจาก  เป็นหวายกอขนาดใหญ่ ลำต้นปีนป่ายไปได้สูงถึง 20 เมตร กระจายพันธุ์ในแถบสุมาตรา สิงคโปร์ คาบสมุทรมลายู และไทย ใบใช้มุงหลังคา ก้านใบใช้ทำเบ็ดตกปลา ชนพื้นเมืองในคาบสมุทรมลายูใช้เปลือกนอกของก้านใบสานตะกร้าและกระด้ง 
อ้างอิง
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 6: หวาย. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 123

<br\>
# สาคูฟีจี
สาคูฟีจี  (, vitiense หมายถึงมีต้นกำเนิดในฟีจี) เป็นปาล์มชนิดหนึ่งที่เป็นพืชพื้นเมืองในเกาะวีตีเลวู โอวาลู และวานัวเลวู ในฟีจี มีการยืนยันว่าพบสาคูฟีจีในวานัวเลวูเพียงครั้งเดียวและพบนอกซาวูซาวู   IUCN ได้กล่าวถึงสาคูฟีจีในเดือนกุมภาพันธ์ พ.ศ. 2556 ว่ายังเป็นพืชที่ไม่ได้รับการคุ้มครอง

Metroxylon vitiense เคยถูกจัดอยู่ในสกุล Coelococcus and Sagusเช่นเดียวกับพืชชนิดอื่นในสกุล Metroxylon M. vitiense เคยใช้ชื่อวิทยาศาสตร์ว่า Coelococcus vitiensis (H. Wendl. ex Seem.) และ Sagus vitiensis (H. Wendl. ex Seem.) ซึ่งไม่นิยมใช้แล้วในปัจจุบัน ในฟีจีเรียกพืชชนิดนี้ว่า: soga, sogo,  seko, และ niu soria.
left|thumb|ผลสาคูฟีจี
 การใช้ประโยชน์ 
ชาวฟีจีใช้ใบมุงหลังคา และนำแป้งในลำต้นมารับประทานการใช้ประโยชน์อย่างไม่ยั่งยืนโดยไม่มีการปลูกทดแทน ทำให้สาคูฟีจีลดจำนวนลง